 1bn fún ríra èèlò ìjagun: Ẹnu ọmọ Nàíjíríà kò dúró Ilé asòfin àgbà ló ti kọkọ tako lílo bílíọọnù kan dọlà fún ríra ohun èèlò ìjagun Mínísítà fún ètò ààbò, Mansur Dan Alli, ẹni tó ṣíṣọ lójú ọrọ yìí fáwọn akọròyìn lópin ìpàdé àwọn ìgbìmọ elétò ààbò Nàíjíríà tún ní Ààrẹ Muhammadu Buhari fọwọsí owó náà kí ètò ààbò leè fìdí múlẹ láwọn agbègbè tí ètò ààbò ti mẹhẹ. Àmọṣáọ ọpọ àwọn ọmọ orílẹèdè Nàíjíríà ló ti ń fi èrò ọkàn wọn hàn nípa ìgbésẹ yìí láwọn ojú òpó ìkànsíraẹni lórí ìtàkùn àgbáyé. Lérò Reno Omokri, kò bá kúkú sàn kí Buhari ní òun fọwọsí bílíọọnù kan dọlà gẹgẹ bíì owó tí yóò mú kí wọn tètè dìbò yan òun sípò ní ẹẹkejì. Ojú òpó ìkànsíraẹni Twitter rẹ lórí ìtàkùn àgbáyé ló ti sọrọ yìí. End of Twitter post, 1 Bákanáà ni gómìnà Ayọdélé Fayose ti ìpínlẹ Èkìtì náà ti fi igbe bọnu lórí owó yìí. Ó ní wọn kò níí lo owó yìí fún ohunkóhun ju ètò ìdìbò ọdún tó ń bọ lọ fún ìpadàpọ ààrẹ Buhari àtàwọn gómìnà ẹgbẹ òsèlú APC. Akọwé fún ètò ìròyìn fún gómìnà Fayose ló kéde èyí síta fáwọn akọròyìn, tí Fayose náà sì gbé ìkéde náà síta lójú òpó Twitter rẹ. Sẹnétọ Ben Murray-Bruce ní tirẹ ṣàlàyé wí pé láì jẹ pé ẹka aṣòfin fi ọwọ síi owó náà, erémọdé lásán ni Ààrẹ Muhammadu Buhari àti ìjọba rẹ ń ṣe. Murray-Bruce ni òmìnira ẹka ìṣèjọba mẹtẹẹta ló wà lábẹ òfin orílẹédé Nàíjíríà. : Ẹnu àwọn ọmọ Nàíjíríà kò sìn lóríi bílíọọnù kan dọlà owó ohun èèlò ìjagun ti Ààrẹ Muhammadu Buhari fọwọsí fún ilééṣẹ ológun níbẹ. 